Lekawana lengwe la kwa Argentina e bong Martín, le ne le batla go itse Modimo. Le ne le se na tsholofelo mo botshelong. Fa le ntse le batla go itse gore le tshelela eng, le ne la tswa mo lelapeng la ya go nna kwa lotshitshing. Mme ga le a ka la bona karabo, go na le moo le ne la tshwenyega thata mo maikutlong. Le ne la kopa Modimo jaana le lela: “Fa e le gore o teng, tsweetswee dira gore ke go itse.” Diphelelo e nnile dife? Mma re bone. 20 Gopola gore go na le metswedi ya tshedimosetso e le mebedi fela—Jehofa le lefatshe leno le le laolwang ke Satane. Wena o tlhotlhelediwa ke mang? Karabo ke gore, ke yo o tsayang tshedimosetso mo go ene. Fa re amogela dikakanyo tsa lefatshe, re tla akanya le go itshwara jaaka batho ba lefatshe leno. Ka jalo, go botlhokwa gore re ele tlhoko dilo tse re di lebelelang, tse re di balang le tse re akanyang ka tsone.